Тапсырма №9

Оқу үрдісінде жобалық тапсырмаларды қолдану әдістемесі

# ADOBE PHOTOSHOP

Оқу үрдісінде жобалық тапсырмаларды қолдану әдістемесі

Оқу жобасын таңдау немес құру барысында білімгердің атқаратын жұмыс деңгейін (оны орындауға қажетті білімінің жеткіліктілігін) ескерумен қатар жобаның техникалық және ақпараттық қамтамасыз етілуін және тақырыбының білімгерді қаншалықты қызықтыру мүмкіндігі талдап алынғаны дұрыс. Себебі жобаны орындау барысында білімгердің білім деңгейі ескерілмеген қисындық кездессе, нәтижесінде жоба аяқсыз қалады.

Оқу жобасы негізінен біртіндеп рет–ретімен орындалатын жеке тапсырмалардан тұрады. Олар жаңа материалды меңгерту, бұған дейін алған біліктілігін, машықтарын жинақтап қолдану, шығармашылық ізденістер жүргізу, теориялық білімдерін бекіту және т.б. тапсырмалары түрінде анықталуы мүмкін [2].

Жоғарыда жобалық оқытудың тәсілдері мен іс–қимылдар қатарына білімгердің өзіндік ізденіс жұмыстарын атап өткенбіз.

Білімгердің оқу жұмысын сәтті ұйымдастыруда оның өзіндік жұмыстарының маңызы ерекше. Білімгердің әртүрлі өзіндік жұмыстары негізінде сабақтың нәтижесін және таным қабілеттерінің белсенділігін арттыруға болады.

Өзіндік жұмысты ұйымдастырудың шарттары мыналар:

· мұғалімнің нақты тапсырмалар (нұсқаулар) беруі;

· жұмысты орындаудың және аяқтаудың уақытын белгілеуі;

· мұғалімнің басқаруымен білімгердің дербестігінің мөлшері, олардың жұмысты өз еркімен және қалауымен істеуі;

· оған әсер ететін мотивтер және т.б.

Білімгердің өзіндік жұмысы міндетті түрде мұғалімнің басшылығын, сонымен қатар білімгердің дербестігін, олардың қызығып өз ықыласымен жасайтын әрекетін де керек етеді.

Білімгердің өздік жұмыстарының сан алуан түрі бар екенін білеміз. Мәселен, білімгердің сабақ үстінде меңгерген оқу материалдарын пысықтау үшін оқулық немесе басқа құралдар бойынша жұмыс істеуі, көркем әдебиеттерін, ғылыми және техникалық әдебиеттерді пайдалануы; түрлі практикалық немесе лабораториялық бақылау жұмыстарын өткізуі (репродукциялы жұмыстар), шығармашылық дағдыларын дамыту мақсатында баяндама, реферат, шығармалар, моделдер т.б. жұмыс түрлерін жатқызуға болады [4].

Жобалық тапсырмаларды (репродуктивтік типтегі өзіндік жұмыстарын) білімгер өздерінің меңгерген білімдеріне сүйене отырып орындайды.

Жобалық тапсырманың құрылымы келесідей түрде болуы мүмкін:

1. Жобаның тақырыбын таңдау

2. Мақсат–міндеттерін түсіндіру.

3. Жобалық тапсырманы өңдеуді жоспарлау.

4. Жобалық тапсырманың орындалу технологиясы.

5. Жобаны қорғау.

Енді Adobe Photoshop бағдарламасында осы жобалық тапсырмалардың өңдеу әдістемесін қарасытыралық.